Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Paraguayst on saamas viies riik,
kes oma saatkonna Iisraelis Jeruusalemma kolib.
Iisraeli majandus on endiselt tugev. Peaminister rõhutas riigi visadust.
Liibanoni vetes on alustatud uuringuid maagaasi leidmiseks.
Iisraeli Kaitsejõud (IDF), Julgeolekuagentuur (ISA)
ja piiripolitsei eriüksused tegid öösel Läänekaldal Juudas ja Samaarias
terrorismivastaseid reide, mille käigus võeti kinni kümme kahtlusalust.
Samaarias tegutsesid Yahalomi inseneriüksuse liikmed Nabluses,
kus ISA avastas lõhkeainelabori
ja suure, elumaja all asunud relvapeidiku.
Seetõttu anti IDFi eriüksuslastele korraldus
hävitada terrorismiga seotud infrastruktuur,
kahjustamata selle vahetus ümbruses asuvaid tsiviilhooned.
Samaaria brigaadi ja Yahalomi sõdurid tegutsesid öösel
Balata põgenikelaagris Nabluses. Operatsiooni käigus
leidsime lõhkeainelabori ja lõhkeseadeldiste lao,
mida kasutati Iisraeli kodanike vastu suunatud terroriaktideks.
Tegu oli keerulise inseneritegevusega terroritaristu vastu,
kuid samas tuli vältida ka kahju
asjasse mitte puutuvatele laagrielanikele.
Väärib märkimist, et IDFi sõdurid leidsid nii laborist kui laost
viisteist kasutusvalmis improviseeritud lõhkeseadeldist.
Lisaks avasid kohalikud võitlejad tule ja loopisid lõhkekehi
Balata laagrisse sisenenud Iisraeli sõjaväelaste suunas,
kes avasid vastutule. Iisraellaste seas keegi viga ei saanud.
Mujal avasid palestiinlastest võitlejad liikuvast sõidukist tule
Iisraeli vägede suunas,
kes paiknesid IDFi vaatluspostil Nabluse linna sissepääsu juures.
Mõne aja eest Samaarias tegutsedes
lähenes Nabluse sissepääsul asuvale kontrollpunktile nr 5 kahtlane sõiduk
ja avas tule armeeposti suunas.
Mina ja mu üksuse 636 sõdurid viibisid postil
ja avasid terroristide pihta vastutule. Vahistasime ühe haavatud terroristi
ning konfiskeerisime tema relva ja ka sõiduki, kust leiti veel relvi.
Oluline on teada, et antud intsidendis Iisraeli sõdurid viga ei saanud.
Lisaks käivitati tagaotsimine
sündmuskohalt põgenenud terroristide tabamiseks.
Paraguays kohtus Iisraeli välisminister Eli Cohen
Paraguay presidendi Santiago Peña'ga.
Värske riigipea lubas kolida oma riigi saatkonna Iisraelis Jeruusalemma.
Iisraeli esidiplomaat tervitas seda sammu soojalt.
Tänasin Paraguay presidenti Santiago Peñat
tema julge otsuse eest
kolida Paraguay saatkond Iisraelis Jeruusalemma.
See saab olema viies välisriigi saatkond Jeruusalemmas
ning see viitab meie riikide suhete tihendamisele
ja Iisraeli staatuse tugevdamisele Ladina-Ameerikas.
Samuti kavatseme avada Iisraeli saatkonna
Paraguay pealinnas Asunciónis.
Vastuseks Jeruusalemma ametlikule kutsele
peaks president Peña külastama Iisraeli pealinna enne aasta lõppu,
kui Paraguay plaanib oma uue saatkonna avada.
Iisraeli sisemajanduse koguprodukt
kasvas tänavu II kvartalis 3% aastas,
mis vastab Iisraeli Panga aastaprognoosile
ja on veidi kõrgem kui OECD prognoos, mis oli 2,9%.
Täna andmed avaldanud Statistikaamet märkis lisaks,
et SKP elaniku kohta kasvas II kvartalis aastamääraga 1,1 %.
Andmete järgi on inflatsioon ja intressimäärade tõus mõjutanud
iisraellaste tarbimisharjumusi. Kulutused põhitarbekaupadele
nagu toit, elekter, kütus ja eluase on 0,6 % madalamad.
Ja kuigi avaldatud arvud
viitavad ka välisinvesteeringute olulisele vähenemisele
Iisraeli kõrg- ja madal- tehnoloogilistesse tööstusharudesse,
puudutab drastilisim langus
investeeringuid IT- ja sidetööstuse masinatesse ja seadmetesse,
mis vähenesid tänavu II kvartalis 19,4 % aastas.
Siiski on oluline rõhutada, et Iisraeli positsiooni peetakse tugevaks,
võrreldes USAga, kus kvartalikasv oli 0,6 protsenti,
ja Suurbritanniaga, kus kasv oli 0,2 protsenti,
ja Saksamaaga, kus kasvu ei toimunud.
Seetõttu kinnitas Fitch Ratings erinevalt suurematest riikidest,
kelle krediidireitingud on viimastel nädalatel langenud,
Iisraeli riigireitingut "A+" ja "stabiilseid" väljavaateid,
viidates riigi tugevale finantsseisule,
mida peaminister Benjamin Netanyahu nimetas
tugevaks usaldusavalduseks Iisraeli majandusele.
Veidi aja eest saime häid uudiseid.
Fitch Ratings on säilitanud Iisraeli krediidireitingu tasemel A+.
See on väga kõrge reiting. See kinnitab,
mida olen rääkinud juba pikka aega: Meil on tugev majandus.
Kes Iisraelist lahkub, see kaotab. Sellest saadakse aru.
Lisaksin veel ühe tõe:
meil pole ainult tugev majandus, vaid ka tugev sõjavägi.
Ärgu meie vaenlased eksigu -
hoolitseme selle eest, et meie armee jääb väga tugevaks."
Netanyahu viimased märkused
olid ilmselgelt mõeldud Iisraeli vaenlastele põhjas,
keset kasvand pingeid Iraani Liibanoni käepikenduse Hezbollah'ga.
Hezbollah'l on olnud rahalisi raskusi,
sest USA eelmine valitsus president D. Trumpi juhtimisel
lahkus Iraaniga sõlmitud vigasest tuumalepingust
ja taastas seeria sanktsioone,
mis peatasid Teherani rahalise toetuse oma regiooni käsilastele.
Nii oli Hezbollah sunnitud toetuma kahele peamisele tuluallikale,
sh narkootikumide salakaubaveole Lähis-Idast ja Ladina-Ameerikast
eelkõige Euroopasse.
Lisaks on Hezbollah olnud ülisõltuv Liibanoni korrumpeerunud riigist,
hoides kinni peamistest avalike tööde ja rahandusministeeriumidest,
kusjuures viimane andis Iraani käsilasele tegelikult kontrolli
Liibanoni riigieelarve, maksukogumise, riigivõla, tolli,
kinnisturegistri, rahvusvaheliste maksete ja suhete üle keskpangaga.
Arvestades oma mugavat positsiooni, mis on sisuliselt riigi arvel elamine,
on Hezbollah korduvalt blokeerinud kõik katsed reformida valitsust,
mis oleks päästnud Liibanoni majanduse
sügavalt korrumpeerunud institutsioonide asemel.
Umbes kaks nädalat tagasi, 31. juulil, valis Liibanoni Keskpank
oma esimese asepresidendi Wassim Mansouri
kauase presidendi Riad Salameh' asemele, keda süüdistati rahapesus,
omastamises ja ebaseaduslikus rikastumises
ning kelle suhtes on algatanud uurimise nii USA kui Euroopa.
Ja kuigi keskpanga presidendi kohusetäitjat Mansourit ootab
peaaegu võimatult raske võitlus,
rõhutas ta vajadust peatada koheselt Liibanoni riigi rahastamine.
Oleme teelahkmel, kas säilitada vana poliitika, mis pole võimalik,
ja oleme näinud tulemusi.
Liibanoni keskpanga võimed on piiratud,
kui säilitame vana rahastuspoliitika, ja keskpanga rahareservid lõpevad.
Seega tähendab see, et peame üle minema teisele poliitikale,
mis on valitsuse rahastamise täielik lõpetamine.
Neile, kes ütlevad, et seda pole võimalik saavutada;
ning mida ei suudetud saavutada kolme ja poole aastaga,
ei suudeta teha kuue kuuga,
ütlen, et see on riigi viimane võimalus.
Vahepeal Vahemere idaosas;
Pärast USA vahendatud teedrajavat kokkulepet,
mille järgi Jeruusalemm loobus
endise peaministri Yair Lapidi üleminekuvalitsuse ajal sisuliselt
oma nõudmistest Liibanoni ja Iisraeli vaheliste vaidlusaluste vete suhtes,
vastutasuks Ameerika salastatud garantiide eest;
on Liibanoni 9. blokki jõudnud lõpuks puurtorn.
Täna algab uus lehekülg. Mõne päeva pärast,
kui logistilised küsimused on ette valmistatud, algab puurimine,
kui Jumal tahab. Kahe või kolme kuu pärast,
sõltuvalt puurimiste kestusest, ootame teavet tulemuste kohta.
Oleme positiivsed. Miks?
Sest kui meid külastasid Totali ja ENI tegevjuhid, ütlesid nad,
et on optimistlikud võimaliku maardla olemasolu suhtes,
konkreetselt Qana 9. blokis."
Uurimistulemused, mida teostab konsortsium,
mida juhib Prantsuse TotalEnergies koos Itaalia naftahiiu ENI
ja riigile kuuluva QatarEnergyga,
omavad olulisi tagajärgi Liibanoni riigi tulevikule
ja potentsiaalset mõju Iraani käepikendusele Hezbollah'le.
See on kogu Liibanoni valitsuse ja rahva jaoks ülioluline küsimus.
Loodetavasti on enne 2023. a lõppu positiivseid tulemusi
ja Liibanonist saab energiatootja.
See pakub Liibanoni rahvale lootusrõõmu.
Aitäh, et vaatasite TV7 Iisraeli Uudiseid!
Osutaksin, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge annetuse tegemist.
Seda saab teha meie kodulehel www.tv7israelnews.com
Kutsun ka palvetama rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri